חטיפת השליחים הישראלים באלג'יריה

רפאל בן גרא{{תמונה להחלפה}}
יעקב חסן{{תמונה להחלפה}}
חטיפת השליחים הישראלים באלג'יריה התרחשה ב-17 בפברואר 1958. שני שליחי עלייה, שפעלו באלג'יריה לשם העלאת היהודים משם לישראל, נחטפו על ידי אנשי מחתרת ה-FLN, שמרדה בשלטון הצרפתי באלג'יריה. כחודשיים לאחר החטיפה הם נרצחו על ידי שוביהם. הדבר נודע לישראל רק לאחר זמן. גופותיהם לא נמצאו.

==החטיפה והרצח==
השליחים היו רפאל בן גרא הכט, יליד גרמניה בן 42 ויעקב חסן, יליד תוניסיה בן 32. הם נשלחו למרוקו ב-1955 על ידי הסוכנות היהודית כדי לארגן שם את עלייתם של יהודים. בסוף שנת 1956 עברו לפעול באלג'יריה וסייעו למשפחות רבות לעלות לישראל.

ב-17 בפברואר 1958 ביקשו השניים לנסוע מהעיר טיארט בצפון המדינה אל העיר אפלו , שנמצאה כ-170 קילומטר מדרום מזרח לה. הם שכרו מונית שהייתה נהוגה על ידי תושב מקומי, אך לא הגיעו ליעדם. כשחברים יצאו לחפשם התגלתה המכונית שבה נסעו כשהיא שרופה במרחק של כעשרה קילומטר מאפלו. השליחים עצמם נעלמו. בתחילת מרץ התברר מפי תושבים מקומיים שהם נחטפו על ידי כנופיה של אנשי ה-FLN.

פעילות נמרצת ננקטה כדי לאתר את השניים. ישראל פנתה אל ארגון הצלב האדום הבינלאומי ואנשי הקונגרס היהודי העולמי בארצות הברית יצרו קשר עם נציגי ה-FLN שליד ארגון האומות המאוחדות. במשך מספר חודשים התנהלו עמם מגעים והובטח מספר פעמים כי השניים ישוחררו, אך הדבר לא קרה. בדיעבד התברר כי אנשי ה-FLN ניסו שלא לחשוף את העובדה שהשניים כבר לא היו בין החיים.

באמצע חודש יולי הודיע ארגון הצלב האדום כי שני החטופים נרצחו על ידי שוביהם כבר ב-14 באפריל. בחודש אוגוסט אישרו אנשי ה-FLN בארצות הברית את הידיעה - לדבריהם השליחים הומתו כ-4–6 שבועות לפני כן.

יום ה-14 באפריל נקבע כיום מותם הרשמי של שני השליחים. גופותיהם לא נמצאו ולא הוחזרו.

בן גרא, תושב מושב בצרה, הניח אשה ושני ילדים. חסן, תושב מושב בית הגדי, הניח אשה וחמישה ילדים.

==הנצחה==
רחוב בעיר אשדוד נקרא על שם שני השליחים - רחוב חסן ובן-גרא. בית כנסת הוקם על שם חסן בעיר נתיבות.

בשנת 1986 הונצחו שמות השניים באתר ההנצחה לחללי קהילת המודיעין.

==לקריאה נוספת==
* השניים שלא חזרו: יעקב חסן, רפאל בן-גרא, תל אביב, המחלקה להתיישבות, הסוכנות היהודית לארץ ישראל, 1986

==קישורים חיצוניים==
* אסתר גולן, [https://irgun-jeckes.org/לאן-נעלם-רפי-בן-גרא-מאת-אסתר-גולן/ לאן נעלם רפי בן גרא], באתר ארגון יוצאי מרכז אירופה, 2008
* [https://laad.btl.gov.il/Web/He/TerrorVictims/Page/Default.aspx?ID=37345 רפי בן גרא הכט], באתר לזכר האזרחים חללי פעולות האיבה
* [https://laad.btl.gov.il/Web/He/TerrorVictims/Page/Default.aspx?ID=35509 יעקב חסן], באתר לזכר האזרחים חללי פעולות האיבה
* [https://www.intelligence.org.il/?module=category&item_id=22&casualty_id=777 רפאל בן גרא], באתר המרכז למורשת המודיעין
* [https://www.intelligence.org.il/?module=category&item_id=22&casualty_id=722 יעקב חסן], באתר המרכז למורשת המודיעין
* ידיעות מאתר עיתונות יהודית היסטורית:
** צבי לביא, [https://www.nli.org.il/he/newspapers/mar/1958/02/21/01/article/22 2 ישראלים בשבי האלג'ירים], מעריב, 21 בפברואר 1958
*** ישעיהו אביעם, [https://www.nli.org.il/he/newspapers/mar/1958/02/21/01/article/23 "רפי לא היה פחדן" - אומרת אשתו במושב בצרה]
** שלמה נקדימון, [https://www.nli.org.il/he/newspapers/hrt/1958/08/19/01/article/26 רצח מחריד וציני של שני שליחי מצווה], חרות, 19 באוגוסט 1958
** [https://www.nli.org.il/he/newspapers/hzh/1958/08/19/01/article/1 2 השליחים שנחטפו באלג'יריה נרצחו], הצופה, 19 באוגוסט 1958 ([https://www.nli.org.il/he/newspapers/hzh/1958/08/19/01/article/67 המשך])
*** [https://www.nli.org.il/he/newspapers/hzh/1958/08/19/01/article/16 קרבנות החטיפה]
** [https://www.nli.org.il/he/newspapers/hbkr/1958/08/19/01/article/13 מורדי אלג'יריה רצחו את שני השליחים מישראל], הבוקר, 19 באוגוסט 1958 ([https://www.nli.org.il/he/newspapers/hbkr/1958/08/19/01/article/91 המשך])
*** [https://www.nli.org.il/he/newspapers/hbkr/1958/08/19/01/article/14 יעקב חסן הי"ד]
*** [https://www.nli.org.il/he/newspapers/hbkr/1958/08/19/01/article/6 רפאל בן גרא הי"ד]
** [https://www.nli.org.il/he/newspapers/mar/1986/06/11/01/article/15 רפאל בן גרא ויעקב חסן ז"ל הונצחו באנדרטת חמ"ן, מעריב, 11ביוני 1986]

קטגוריה:פיגועים נגד ישראלים בחוץ לארץ
שליחים ישראלים באלג'יריה
קטגוריה:מלחמת העצמאות של אלג'יריה
קטגוריה:יהדות אלג'יריה
קטגוריה:הסוכנות היהודית
קטגוריה:1958
קטגוריה:1958 בישראל
בן גרא, חסן